CELEX: 31995R2930
Language: da
Date: 1995-12-18 00:00:00
Title: Kommissionens forordning (EF) nr. 2930/95 af 18. december 1995 om ændring af forordning (EF) nr. 762/94 om gennemførelsesbestemmelser til Rådets forordning (EØF) nr. 1765/92 for så vidt angår jordudtagning

Avis juridique important

|

31995R2930

Kommissionens forordning (EF) nr. 2930/95 af 18. december 1995 om ændring af forordning (EF) nr. 762/94 om gennemførelsesbestemmelser til Rådets forordning (EØF) nr. 1765/92 for så vidt angår jordudtagning  

EF-Tidende nr. L 307 af 20/12/1995 s. 0008 - 0009

KOMMISSIONENS FORORDNING (EF) Nr. 2930/95 af 18. december 1995 om ændring af forordning (EF) nr. 762/94 om gennemførelsesbestemmelser til Rådets forordning (EØF) nr. 1765/92 for så vidt angår jordudtagning KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (1), senest ændret ved forordning (EF) nr. 2800/95 (2), særlig artikel 7, stk. 1, andet afsnit, og artikel 12, ogud fra følgende betragtninger:Den ved forordning (EØF) nr. 1765/92 indførte jordudtagningsordning må ud fra dens hidtidige anvendelse betragtes som en ordning til styring af produktionen af markafgrøder, hvis sats kan ændres hvert produktionsår under hensyn til markedssituationen; det er blevet påvist derved, at Rådet undtagelsesvis i to på hinanden følgende produktionsår har vedtaget en anden udtagningssats end basissatsen;de gennemførelsesbestemmelser til jordudtagningsordningen, der blev fastsat ved Kommissionens forordning (EF) nr. 762/94 (3), senest ændret ved forordning (EF) nr. 2015/95 (4), skal gøre det muligt for producenterne hvert år at tilpasse sig til eventuel ændring af satsen; de producenter, der har valgt at anvende ordningen i forordningens artikel 5, bør derfor, hvis de ønsker det, uden sanktioner kunne opgive deres forpligtelse;garantien for en mindstesats for udtagningsgodtgørelsen i stedet for en mindste varighed af udtagningen spiller dog en vigtig rolle for visse miljøforanstaltninger; opgivelsen af allerede indgåede forpligtelser for arealer, der er braklagt i henhold til artikel 7, stk. 1, i forordning (EØF) nr. 1765/92, og for hvilke der ydes miljøstøtte ud over udtagningsgodtgørelsen, bør derfor ikke fremmes; af samme grunde bør adgangen til garantien for sådanne arealer opretholdes;Den Fælles Forvaltningskomité for Korn, Fedtstoffer og Tørret Foder har ikke afgivet udtalelse inden for den af formanden fastsatte frist -UDSTEDT FØLGENDE FORORDNING:Artikel 1 I forordning (EF) nr. 762/94 foretages følgende ændringer:1) I artikel 4, stk. 4, indsættes:»Bestemmelsen gælder dog ikke for ansøgninger om hektarstøtte, der indgives i 1996 for produktionsåret 1996/97.«2) I artikel 5, stk. 3, indsættes:»c) ved at underrette myndighederne herom, når ansøgningen om hektarstøtte for produktionsåret 1996/97 indgives; muligheden gælder dog ikke for arealer, der er omfattet af den støtteordning, som er fastsat i artikel 7, stk. 4, andet afsnit, i forordning (EØF) nr. 1765/92 eller i artikel 2, stk. 1, litra g), og artikel 10 i forordning (EØF) nr. 2078/92.«3) Som artikel 5, stk. 5, indsættes:»5. Denne artikel gælder kun for de producenter, der:a) valgte ordningen i stk. 1 inden ikrafttrædelsen af Kommissionens forordning (EF) nr. 2930/95 (*) ogb) har udtaget deres arealer, jf. artikel 7, stk. 1, i forordning (EØF) nr. 1765/92, og som for samme arealer modtager den støtte, der ydes i henhold til artikel 7, stk. 4, andet afsnit, i samme forordning eller artikel 2, stk. 1, litra g), og artikel 10 i forordning (EØF) nr. 2078/92.(*) EFTnr. L 307 af 20. 12. 1995, s. 8.«Artikel 2 Denne forordning træder i kraft på dagen for offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 18. december 1995.På Kommissionens vegneFranz FISCHLERMedlem af Kommissionen(1) EFT nr. L 181 af 1. 7. 1992, s. 12.(2) EFT nr. L 291 af 6. 12. 1995, s. 1.(3) EFT nr. L 90 af 7. 4. 1994, s. 8.(4) EFT nr. L 197 af 22. 8. 1995, s. 2.